อาร์โนลด์ ชวาร์เซเน็กเกอร์

อาร์โนลด์ อลอยส์ ชวาร์เซเน็กเกอร์ (Arnold Alois Schwarzenegger) เกิดวันที่ 30 กรกฎาคม ค.ศ. 1947 เป็นนักแสดงชาวออสเตรีย-อเมริกัน, นักการเมือง, ผู้สร้างภาพยนตร์, นักธุรกิจ, นักเขียนและอดีตนักเพาะกายมืออาชีพ เคยดำรงตำแหน่งผู้ว่าการรัฐแคลิฟอร์เนียในสหรัฐคนที่ 38 ช่วงปี 2003 - 2011

**ประวัติ**
อาร์โนลด์ เกิดในเมือง ทาล ประเทศออสเตรีย ในปี 1947 เขาเริ่มยกน้ำหนักตั้งแต่อายุ 14 ปี ทั้ง ๆ ที่พ่อของเขาเห็นว่าฟุตบอลน่าจะทำให้ชีวิตดีขึ้น อาร์โนลด์เข้าเป็นทหารเกณฑ์ในกองทัพออสเตรีย แม้ว่าเขาจะชอบทหารมาก แต่ก็ไม่ชอบกองทัพสักเท่าไร อยู่ได้ 1 เดือน จึงหนีทหารเข้าร่วมแข่งขันยกน้ำหนัก และได้ตำแหน่ง มิสเตอร์ ยุโรป จูเนียร์  แต่เขาก็ต้องติดคุกเสีย 1 สัปดาห์ พอออกจากคุก เขาได้รับอนุญาตให้ใช้เวลาช่วงที่เป็นทหาร ไปกับการฝึกการยกน้ำหนักได้ เพื่อจะเข้าร่วมการแข่งขันระดับนานาชาติหลังจากรับใช้กองทัพ หลังจากออกจากทหาร เขาได้ร่วมแข่งขันเพาะกายและยกน้ำหนักในระดับนานาชาติ ได้รับตำแหน่ง มิสเตอร์ยุโรป และตำแหน่ง ชายรูปร่างดีที่สุดในยุโรป ไปครอง จนอายุ 20 ปีได้รับตำแหน่งมิสเตอร์ยูนิเวิร์ส
เมื่อเขามาอเมริกา เขาใช้เงินรางวัลที่เขาได้รับรางวัลลงทุนในธุรกิจอสังหาริมทรัพย์ และขายอุปกรณ์เพาะกายทางไปรษณีย์ ธุรกิจของเขาเป็นไปได้ด้วยดี เขาทำงานการแสดงไปด้วย และเขายังได้ปริญญาทางด้านธุรกิจจากมหาวิทยาลัยแห่งวิสคอนซิน เขาคว้าตำแหน่ง  มิสเตอร์ยูนิเวิร์ส อีกถึง 4 สมัย และได้ตำแหน่ง มิสเตอร์โอลิมเปีย อีก 6 ครั้งติดต่อกัน
ในปี 1960 เขาแสดงเรื่อง Hercules in New York จากนั้นเขามีงานแสดงอีก 2-3 บท จากนั้นมารับบท โคแนน ของดิโน เดอ ลอเรนติส หนังเรื่องนี้ถูกนักวิจารณ์สับเละ แต่ว่าประสบความสำเร็จในด้านความนิยม และทำให้เขาได้รับบทต่อเนื่องอีก และยังได้รับบทใน The Terminator (คนเหล็ก 2029) ของ เจมส์ คาเมรอน ด้วย และได้แสดงในหนังแอ็คชั่น อีกหลายเรื่องอย่าง Commando, Predator (คนไม่ใช่คน) และ Total Recall (คนทะลุโลก) ซึ่งล้วนแต่ทำเงินทั้งสิ้น และยังมารับบทชายร่างใหญ่ใจดีในเรื่อง Kindergarten Cop (ตำรวจเหล็ก ปราบเด็กแสบ) และ Twins (แฝดผิดฝา ซ่าส์ผิดกัน)
ในปี 1986 เขาได้แต่งงานกับ มาเรีย ไชรเวอร์ ซึ่งเป็นหลานสาวของอดีตประธานาธิบดี เคนเนดี้ ปีถัดมา มีลูกด้วยกัน 4 คนคือ แคทเธอรีน (เกิดปี 1989), คริสติน่า (เกิดปี 1991), แพทริก (เกิดปี 1993) และ คริสโตเฟอร์ (เกิดปี 1997) แต่ปัจจุบันทั้งคู่ได้หย่าร้างกันในปี 2021 โดยอ้างถึงความแตกต่างไม่เข้ากัน และรวมถึงเขาแอบนอกใจ ขณะสมรสอยู่
ในปี 1986 หนังเรื่อง Terminator 2 (คนเหล็ก 2029 ภาค 2) ของเขากวาดรายได้ถึงกว่า 314 ล้านดอลล่าร์ ซึ่งเป็นหนึ่งในภาพยนตร์ 30 เรื่องที่ทำรายได้สูงสุดตลอดกาล และยังได้แสดง The Last Action Hero (คนเหล็กทะลุมิติ) หรือ Jingle All the Way (คนเหล็กคุณพ่อต้นแบบ) ที่ไม่ประสบความสำเร็จสูงขนาดที่ผู้สร้างหวังไว้ ส่วนที่ประเทศออสเตรีย มีการฉลองความสำเร็จให้เขา ด้วยการตั้งชื่อสนามฟุตบอลแห่งหนึ่งตามชื่อของเขาเพื่อเป็นการเชิดชูเกียรติ อาร์โนลด์ยังคงมีเข้ามาเรื่อย ๆ เช่น The Sixth Day (วันล่าฅนเหล็กอหังการ) ในปี 2002 ก็มีผลงานเรื่อง Collateral Damage (คนเหล็กทวงแค้น วินาศกรรมทมิฬ) และ Terminator 3: Rise of the Machines (คนเหล็ก 3 กำเนิดใหม่เครื่องจักรสังหาร)
หลังจากนั้นอาร์โนลด์เข้าสู่บทบาททางการเมือง เป็นนักการเมืองสังกัดพรรคริพับลิกัน และได้เป็นผู้ว่าการรัฐแคลิฟอร์เนีย คนที่ 38
ในปี 2011 Lost Angels Time ได้เปิดเผยว่าชวาร์เซเน็กเดอร์มีลูกอีกคนซึ่งเป็นลูกชายหนึ่งคนชื่อ โจเซฟ (เกิดปี 1997; หลังจากลูกชายคนที่ 4 เกิดไม่นาน) ซึ่งเกิดกับหญิงสาวนอกวงการชื่อ มิลเดร็ด แพทริเซีย "แพทตี้" เบนา เป็นลูกจ้างในครัวเรือนของเขา ขณะที่เขาสมรสกับไชร์เวอร์อยู่ แต่เหินห่างกัน

**ภาพยนตร์ที่แสดง**

**อ้างอิง**

**แหล่งข้อมูลอื่น**
  Arnold Schwarzenegger Museum date=2015-04-07 -  Arnold Schwarzenegger: Wild Years date=2012-01-31  – slideshow by Life magazine- Arts/People/S/Schwarzenegger,_Arnold-  Arnold Schwarzenegger's profile on WWE.com

**ผู้ว่าการรัฐ**
  Office of Governor Arnold Schwarzenegger date=2011-03-03 - arnoldschwarzenegger-  Complete text and audio of Governor Schwarzenegger's Speech to the United Nations on Global Climate Change AmericanRhetoric.com, September 24, 2007-  Complete text, audio, video of Governor Schwarzenegger's 2004 Republican National Convention Address AmericanRhetoric.com-  Archive of Correspondence pertaining to Governor Schwarzenegger and same-sex marriage AB 43 Project

**การสัมภาษณ์**
  Interview in Oui magazine, August 1977 at thesmokinggun.com-  Excerpts from Time Out (London) interview, 1977 date=2012-12-17  at time.com-  Schwarzenegger Interview on The Hour with George Stroumboulopoulos

**ภาพยนตร์**
 0000216-  Arnold Schwarzenegger at Box Office Mojo-  Schwarzenegger competing in Mr. Universe (1969) courtesy of British Pathé at YouTube
หมวดหมู่:นักแสดงอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักการเมืองอเมริกัน
หมวดหมู่:ชาวอเมริกันเชื้อสายออสเตรีย
หมวดหมู่:บุคคลจากกราทซ์
หมวดหมู่:บุคคลจากรัฐแคลิฟอร์เนีย
หมวดหมู่:ผู้กำกับภาพยนตร์ชาวอเมริกัน
หมวดหมู่:นักการเมืองที่มีอาชีพนักแสดงชาวอเมริกัน
หมวดหมู่:ตระกูลเคนเนดี
หมวดหมู่:ผู้เขียนอัตชีวประวัติชาวอเมริกัน
หมวดหมู่:ผู้เขียนอัตชีวประวัติชาวออสเตรีย
หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:นักลงทุนชาวอเมริกัน
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ